Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Portugalsko, Lisabon
Vykonaná v dňoch: 08.—10. apríla 2013
Názov prijímajúcej organizácie: OECD

Účel cesty: OECD PISA - 35. zasadnutie PISA Governing Board (PGB)
Spôsob financovania: z rozpočtu NÚCEM 

3. Rámcový program pobytu:

07.04.2013 – prílet do Lisabonu; 08.-10.04.2013 – pracovné stretnutia, rokovania; 11.04.2013 – odlet do Bratislavy

4. Stručný priebeh rokovaní:

Úvod – otvorenie zasadnutia
35. pracovné zasadnutie PGB sa konalo v Lisabone, hostiteľskou inštitúciou bolo Ministerstvo vzdelávania a vedy v Portugalsku. 

Úvodné slovo, príhovor a privítanie účastníkov zasadnutia mal minister školstva a vedy v Portugalsku pán Nuno Crato, ten zdôraznil rozhodujúcu úlohu, ktorú zohráva PISA pri kreovaní vzdelávacej politiky a praxe v Portugalsku. 
 
Hlavnými okruhmi rokovania bolo:
-	Zjednotenie prístupov k správam a diseminácii výsledkov PISA 2012
-	Zvažovanie prístupov k hodnoteniu dát PISA 2012
-	Prehľad vývoja a implementácie PISA 2015
-	Oboznámenie s výhľadmi na novú PISA ako rozvojový projekt

Zhodnotenie pokroku vo vývoji a implementácii PISA 
P. Davidson informoval o progrese pri vývoji a implementácii PISA vrátane toho, ako boli odporúčania PGB od posledného stretnutia implementované do realizačných postupov. PGB ocenilo vývoj v progrese a implementácii štúdie PISA. Ďalej bolo informované o úspešnom dokončení PISA-základného testu pre školy, ktorý bol pilotovaný v Austrálii, Kanade, USA a UK. Zhodlo sa na tom, že je potrebné diskutovať o draftoch dokumentov ihneď ako budú sprístupnené. PGB potvrdilo, že využitie PISA-základného testu by mohlo mať vplyv tak na PISA na národných úrovniach ako aj na úrovni medzinárodnej. PGB bolo informované, že tento nástroj môže byť využívaný podľa záujmu krajín ako platný testovací nástroj v rámci akreditovaných národných inštitúcií, rovnako tiež nemusí byť využívaný v tých krajinách, kde na národnej úrovni nie je záujem o jeho aplikáciu.

PISA pre rozvoj
P. Davidson informoval o rozvojovom projekte PISA (ktorý je zatiaľ v pilotnej fáze), v rámci ktorého sa hľadajú spôsoby, aby PISA lepšie zachytávala veľké odlišnosti medzi skupinami krajín (napr. adaptácia kontextu dotazníkov na otázky sociálneho, ekonomického a inštitucionálneho kontextu na širší rámec krajín a pod.) 

Progres v PISA 2015
P. Kirsch, kontraktor pre Core 7, informoval o progrese v implementacii PISA 2015. PGB ocenilo progres vo vývoji a implementácii PISA 2015, avšak členovia zdôraznili, že významný vplyv má dobrá koordinácia dohodnutých časových harmonogramov na medzinárodnej aj národnej úrovni, ako aj nevyhnutná je flexibilita a podpora pre krajiny pre úspešnú implementáciu PISA. 

PISA analýzy, správy, diseminácia
P. Davidson predstavil plánované činnosti súvisiace s Volume 5 (Problem solving) v PISA 2012 initial report, vrátane predstavenia možností pre najužitočnejšie prístupy k analýzam v spracovaní dát. Členovia PGB vyjadrili návrh preskúmať vzťahy medzi problem-solving a úspešnosťou študentov v predmetových oblastiach, aby bolo možné lepšie porozumieť osobitosti a pridanej hodnote problem-solving.   

PISA tematické správy
P. Zoido informoval PGB o práci v Analytickej a diseminačnej skupine a o odporúčaniach skupiny zacielených na ich ďalšie aktivity. 

Využitie regionálnych výsledkov PISA
Zástupcovia z Austrálie, Kanady, Talianska a Španielska predstavili spôsoby, ktoré využívajú na prezentovanie výsledkov PISA na regionálnej úrovni pri informovaní politikov. Niektoré krajiny následne diskutovali so zástupcami Španielska o ukážkach správ na úrovni regiónov v rámci jednej krajiny (subnárodná úroveň). Dáta pre subnárodnú úroveň budú dostupné v PISA 2012 initial report. 

PISA dlhodobá stratégia
P. Zanderigo a p. Davidson predstavili úvodný draft prezentujúci spôsoby dlhodobej stratégie v PISA, založený na diskusii a náčrte, ktorý pripravila Strategic Development Group (SDG). Návrhy stratégie prekračovali horizont roku 2015 pri zachovaní prístupov PISA. PGB odporúčalo v diskusii ďalšie iné možné inovatívne výskumné témy v rámci stratégie, medzi inými napr. interkultúrne porozumenie/spolupráca alebo zručnosti v oblasti cudzích jazykov, etické správanie a sociálne zručnosti alebo dopracovanie problematiky collaborative problem-solving a pod. Táto problematika sa bude prejednávať aj na rokovaní ministrov pri OECD na stretnutí 2.-3. októbra 2013

PISA 2012 – sprístupnenie dát a vybraných indikátorov
P. Turner z PISA 2012 Consortium informoval o progrese v implementácii PISA 2012. Zosumarizoval spätnú väzbu z národných centier, ktorá bude uvedená v Main Survey Review.
Účastnícke krajiny/ekonomiky OECD dostali príležitosť nahliadnuť do vybraných prvotných indikátorov výsledkov PISA 2012. Dáta boli sprístupnené v prvotnom individualizovanom formáte, t.j. len pre príslušnú krajinu, ešte bez porovnaní a rebríčkov. P. Bredshaw predstavila výstupy uvoľnených dát v PISA 2012 v konfrontácii s PISA Technical Standards. PGB ocenilo, že PISA Consortium vytvorilo vysoko spoľahlivú databázu a vo vysokej kvalite v krátkom časovom období. Zdôraznilo, že je nevyhnutné robustné trendové dáta merať v súvislosti so sociálnym zázemím v krajine s prihliadnutím na kultúrne odlišnosti.   

Financovanie PISA 
P. Davidson predstavil výdavky v hospodárení PISA v roku 2012.

Výstupy z predškolského vzdelávania (early childhood education) - iPIPS
 PGB bol detailnejšie predstavený projekt International assessment of learning in early years of education (iPIPS), ktorého koordinátorom je Univerzita Durham – projekt predstavil p. Hawker z tejto univerzity. Význam tohto merania/výskumu spočíva predovšetkým v tom, že jednotlivé krajiny sa líšia v prístupe, na základe ktorého zohľadňujú kognitívne, sociálne a emocionálne aspekty v školskej zrelosti a iPIPS sa ne zameriava cez multidimenzionálny prístup zahŕňajúci tak kognitívny ako aj sociálny výstup. PGB v otázkach adresovaných p. Hawkerovi požiadalo, či by sa mohol iPIPS rozšíriť aj o širší rámec vzdelávacieho prostredia pre predškolské vzdelávanie a výchovu, vrátane rodinného zázemia. Prínosom môže byť ďalej skutočnosť, že OECD dokáže doplniť chýbajúce a zaujímavé analýzy na základe prepájania výsledkov PISA a vstupmi do vzdelávacieho systému zachytených v iPIPS.  OECD podporí ďalší výskum na základe tejto štúdie v prípade, že kritická skupina krajín prejaví záujem zapojiť sa do uvedenej štúdie. PGB požiadalo SDG, aby zhodnotilo využitie iPIPS a ďalších nástrojov v kontexte PISA. 

Záver rokovania  
P. Schleicher predstavil závery rokovania, poďakoval portugalskému Ministerstvu školstva za vynikajúcu organizáciu a pohostinnosť. Nasledujúce pracovné stretnutie PGB sa uskutoční 28. – 30. Októbra 2013 v Soule, Korea. 

5. Osobitne vyhotovený očakávaný prínos ZPC:
Pravidelnou účasťou NÚCEM na zasadnutiach PGB má Slovensko priamy prístup k informáciám a procesom, ktorými je riadený výskum štúdie OECD PISA na medzinárodnej úrovni. Mimoriadny význam malo i poskytnutie uvoľnených prvotných dát z výsledkov PISA 2012, ktoré sa začali na národnej úrovni analyzovať. Dôležité sú aj priame kontakty so zástupcami účastníckych krajín v PISA ako aj výmena skúseností na úrovni členských krajín. Informácie z rokovaní PGB sú následne priamo sprostredkované organizačnému a realizačnému tímu riešiteľov štúdie PISA 2015 na národnej úrovni (NPM koordinátori).  

6. Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Mgr. Zdenko Krajčír, generálny riaditeľ Sekcie regionálneho školstva, MŠVVaŠ SR